ตอนแรกตั้งใจจะกินบุฟเฟ่ห์-บาบีคิวที่กำลังฮิตติดกระแสในช่วง ปรากฏว่าไปถึงร้าน5โมงกว่าคนเยอะมากนึกว่าแจกฟรี เห็นงี้ขอแผ่นดีกว่า 555 อยู่ๆก็นึกถึงร้าน "หมูกระป๋อง" ที่เพื่อนแนะนำว่าหร่อยเลิศ ไม่รอช้ากดโทรศัพท์ไปสอบถามทางทันที่... ห๊าอยู่แถว ท่านา โหหหหห ตอนนี้อยู่แถวสาย2เอ่อ...ไปก็ไปว่ะ

เพื่อให้ชัวร์โทรไปสอบถามทางที่ร้าน อธิบายมาละเอียดยิบยิ่งเป็นอัลไซเมอร์อยู่จะจำได้ไหมหว่า? เหมือนในสายรู้ทันบอกถ้าหลงโทรมาหาได้เลยนะครับ แถมจองคิวโต๊ะให้ก่อนด้วยมาภึงจะได้ไม่รอ โหหหห...ประทับใจตั้งแต่ยังไม่เจอเลยนะเนี่ย 

โม้เรื่อยเปื่อยมาพูดถึงร้านหมูกระป๋องเลยดีกว่า ตัวร้านดูโปร่งโล่งสบาย ดูไม่อึดอัด โต๊ะจัดมีมีพื้นที่ส่วนตัวดี 

ที่นี่จะเป็นบุฟเฟ่ห์ราคาเดียว ไปถึงจะมีพนง.มาคอยต้อนรับ ถ้าไม่เคยมาน้องๆจะเเนะนำว่ามีไรบ้างน้ำจิ้มอย่างไหนอะไร แต่มารัวเป็นชุดเหมือนโดนยิงๆถล่มรัวๆมึนงัยไม่รู้ ^^

คุณภาพเนื้อที่นี่เทียบกับราคาถือว่าคุ้มค่านะ ดูจากเมนูมีให้เลือกเยอะ แต่ไม่มีพวกแซลม่อน กุ้งตัวขนาดไม่เล็กจนเกินไป ปลาหมึกสดดี ปลาซาบะไม่มีกลิ่นคาวสาป หมูเนื้อไก่หมักมารสชาดโอเคร แต่เนื้อแอบเหนียวไปนิด ปีกไก่หมักอันนี้แนะนำให้ลองเลย แต่ที่ฟินสุดๆ(ความคิดเห็นส่วนตัว)น่าจะเป็นสลัดไข่กุ้ง ที่น้ำสลัดผสมมัสตาส รสชาดลงตัวดี 

ของหวานตบท้ายมีน้ำแข็งใส กับไอติม เลือกสั่งไอติมมา ทันที่ๆกัดคำแรกพยักหน้าเรียกพนง.มาสั่งเพิ่มทันที่555 มันคือไอติมผสมเจลาตีน ความรู้สึกนึกถึงสมัยเด็กๆกินปีโป้เเช่เเข็งเลย 

สรุปหมูกระป๋อง เเนะนำให้เพื่อนๆไปลองค่ะ พนง.คอยบริการดีมาก ที่นีจะใช้คล้ายวอเสียบสมอทอค์คอยสั่งงานกันดูไม่โวยวายดี ของหมดสั่งปุ๊บมาปั๊บไม่มีกั๊ก ที่นี่ถือว่าคุ้มค่าทั้งคุณภาพและบริการ ทิ้งร้านปิ้งย่างบนห้างไปเลย...